Biatlon na Zimskim olimpijskim igrama 1988.
Canmore Calgary Takmičenja u biatlonu na Zimskim olimpijskim igrama 1988 sastojala su se od tri biatlonske discipline. Održane su na Canmore Nordic Centre u Canmoreu mjesto udaljenom oko 100 km od grada domaćina Calgaryja. Takmičenje je počelo 20. februara i završilo 26. februara 1988. Takmičenja su održana samo u muškoj konkurenciji u tri discipline: pojedinačno, u sprintu i štafeti. Najuspješnija nacija je bila Istočna Njemačka, koja je osvojila dvije zlatne medalje. Najuspješniji takmičar bio je Nijemac iz Istočne Njemačke Frank-Peter Roetsch sa dvije zlatne medalje. Zbog održavanja olimpijskih igara, ove godine utrke u muškoj konkurenciji nisu održane na Svjetskom prvenstvu, gdje su održane samo utrke u ženskoj konkurenciji. Rezultati sa olimpijskih biatlonskih utrka nisu brojani za plasman u Svjetskom kupu u sezoni 1987/88.